== Karriere ==
Han var femte søn af Henning von Dewitz til Gross Daberkow i Mecklenburg og Dorothea von [[Levetzow (adelsslægt)|Levetzow]]. Han kom tidligt til Danmark, der jo på den tid var som et andet fædreland for den meklenborgske adel, og hvor flere af hans frænder, både fædrene og mødrene, havde vundet ære og rigdom. Dewitz blev ansat som [[page]] ved [[Christian 5.|Christian V's]] hof, men måtte på grund af gale streger forlade dette; først efter at han i nogle år havde kæmpet mod tyrkerne, blandt andet ved [[Ofen]]s erobring [[1686]], blev han atter taget til nåde og ansat som [[løjtnant]] ved Livregiment til Hest. [[1689]] gik han med Donops danske rytterregiment til [[Irland]] og steg under krigen her og i [[Nederlandene]] til [[ritmester]] ([[1690]]), [[major]] ([[1692]]) og [[oberstløjtnant]] ([[1697]]). Efter auxiliærtroppernes hjemkomst gjorde Dewitz tjeneste ved 2. fynske nationale rytterregiment, indtil han [[1701]] på ny blev sendt i sømagternes tjeneste som [[oberst]] for et hvervet [[kyrasser]]regiment (holstenske). [[1706]] blev han [[brigader]], [[1709]] sprang han efter indstilling fra [[John Churchill, 1. hertug af Marlborough|hertugen af Marlborough]] flere ældre kammerater forbi til [[generalmajor]], dog med det forbehold, at han atter skulle "cedere" disse, efterhånden som de også avancerede; under de påfølgende begivenheder gik denne bestemmelse dog snart i glemme.
Personbillede_savnes Titler Samfund Historie